सामग्री: अंतरराष्ट्रीय क्रिकेट परिषद में तीन बार शब्बीर के एक्शन की शिकायत की गई थी जिसके बाद ऑस्ट्रेलिया में उन्हें परीक्षा देनी पड़ी.

29 वर्षीय शब्बीर अहमद ने इस वर्ष जून के बाद से कोई टेस्ट मैच नहीं खेला है.

लेकिन पाकिस्तान क्रिकेट बोर्ड के प्रमुख सलीम अल्ताफ़ ने कहा है कि शब्बीर को इंग्लैंड के ख़िलाफ़ होनेवाली घरेलू श्रृंखला में टीम में जगह दी जा सकती है.

सलीम अल्ताफ़ ने कहा,"विशेषज्ञों ने कहा है कि वे कंधे को सामने रखकर गेंदें फेंक सकते हैं. मुश्किल तभी होती है जब वे छाती को आगे लाते हैं".



आईसीसी ने पिछले साल अपने नियमों में परिवर्तन करते हुए गेंदबाज़ों को कोहनी से अपनी बाँह 15 डिग्री तक मोड़ने की छूट दे दी थी.

लेकिन आईसीसी ने इस बात पर ज़ोर दिया है कि किसी भी गेंदबाज़ को स्थायी तौर पर क्लीनचिट नहीं दी जा सकती.

आईसीसी के महाप्रबंधक डेव रिचर्डसन ने कहा,"उन सभी गेंदबाज़ों के बारे में शिकायत की जा सकती है जिनकी गेंदबाज़ी एक्शन पर किसी तरह की चिंता प्रकट की जाती है".

शब्बीर अख़्तर ने टेस्ट मैचों में 46 और एक दिवसीय मैचों में 33 विकेट लिए हैं.

वैसे उनके लिए आगामी श्रृंखला के लिए टीम में जगह पाना बहुत आसान नहीं होगा क्योंकि शोएब अख़्तर, मोहम्मद समी, नवीदुल हसन और उमर गुल जैसे गेंदबाज़ पहले ही होड़ में शामिल हैं.

\nपिछली सामग्री को संक्षेप में निम्नानुसार किया जा सकता है:
पाकिस्तान के क्रिकेट बोर्ड ने कहा है कि तेज़ गेंदबाज़ शब्बीर अहमद के बोलिंग एक्शन को हरी झंडी दे दी गई है.